
TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UF O-inve stigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 7 1149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 
— EFTERTRYK IKKE TILLADT — 

Rounborg Tryk-Skive 


Elektro-magnetiske svingninger 

Ingeniør Cort Trap 

Som vi har set ved elektromagneten, danner enhver elektrisk strøm 
et magnetfelt omkring sig og ethvert varierende magnetfelt danner 
et elektrisk felt omkring sig. Såfremt der ikke finder væsentlige 
energitab sted, kan en sådan vekslen mellem elektriske og magneti¬ 
ske felter („Elektro-magnetiske bølger 44 ) forplante sig fra det sted 
hvor de dannes og ud i rummet, endog ud i det tomme rum mellem 
planeter og sole. 

Undersøger man, hvorledes de elektro-magnetiske bølger opfører 
sig, når man varierer antallet af bølger, der udsendes i hvert sekund 
(pr. sekund. — „Frekvensen 44 eller „periodetallet 44 ) kommer man til 
følgende række: 

Denne række indeholder, som det ses, mange gamle kendinge, 
lige fra radiobølger over det smalle bånd med synligt lys til rønt¬ 
genstråler, men de er alle af samme art; fælles for alle disse elektro¬ 
magnetiske bølger er, at de udbreder sig i rummet med lysets hastig¬ 
hed. 

Kendskabet til magneter, magnetfelter, elektricitet og elektriske 
felter er, som det forhåbentlig er fremgået af det foregående, vigtigt 
for at kunne forstå virkemåden af de ting, der nu omgiver os, og 
som er en så vigtig del af vort hverdagsliv. 

Selv om udviklingen i de sidste 25 år er gået frem med storm¬ 
skridt, er vi dog ikke nået dertil, at vi kan forstå, beskrive eller kon¬ 
struere rumskibe. De forsøg, der i disse dage gøres med raketter, vil 
give os et forøget kendskab til det rum, der omgiver Jorden, men 
de vil ikke være en tilstrækkelig god basis for egentlig rumfart. 

Et nødvendigt skridt på vejen til „rummets erobring 44 vil sikkert 
være udvikling af metoder, der tillader en direkte omsætning af 
atomenergien til elektrisk energi. I dag kan man som bekendt kun 
frembringe varme ved atomenergi, og denne varme må så omdannes 
til mekanisk energi i dampmaskiner eller andre varmeudnyttende an¬ 
læg, for så igen at omsætte den frembragte mekaniske energi til elek¬ 
trisk energi i generatorer. 

Kan den direkte omsætning opdages, uden at der fremkommer 
farlig stråling eller farlige affaldsprodukter, vil for det første hele 
vor nuværende kraftforsyning blive helt ændret, og måske kan vi så 
anvende denne store og koncentrerede energikilde til frembringelse 
af elektromagnetiske bølger, der kan bære os ud i rummet. 

Til slut et par ord om et andet muligt resultat af vort kendskab 
til de elektromagnetiske bølger. Når man ved, at elektromagnetiske 
bølger kan forplante sig gennem rummet, som f. eks. lysstrålerne fra 
Solen eller stjernerne til Jorden eller Solens stråler, der rammer 
Månen og „reflekteres 44 til Jorden, er det en nærliggende tanke at 
forsøge, om man ad denne vej kan få oplysninger om tænkende væ¬ 
sener andre steder i rummet. 

Nu er det jo en kendt sag, at man ikke kan konstatere liv i rum¬ 
met ved at „se 44 , altså ved at bruge lysstråler. Holder vi os f. eks. til 
planeterne i vort eget solsystem, vil det jo ikke kunne lade sig gøre 
at se Venus, på grund af det skylag, der altid svæver over denne 
planet. 

Man kunne så i stedet tænke sig at anvende radiobølger, især 
korte bølger, der kan sendes med bestemte retninger ligesom lyset. 
En særlig anvendelse af denne teknik er i praksis gennemprøvet i 
det nu anvendte „radarsystem 44 . Dette system er baseret på udsen- 

delse af retningsbestemte radiobølger og modtagelse af de radiobøl¬ 
ger, der reflekteres af „faste legemer”. 

Det er i 1959 lykkedes at sende radiobølger fra Jorden mod pla¬ 
neten Venus og igen modtage de fra planeten reflekterede signaler. 

Såfremt der findes mennesker på Venus, der, som vi, kender og 
kan anvende radiobølger, kan man måske ad denne vej få bevis for 
liv på denne planet. 

Med de nu eksisterende sendere kan vi sende til planeter, der er 
25 „lysår” borte (eet lysår er den vej lyset tilbagelægger på eet år), 
og vi vil i de nærmest kommende år nå frem til at kunne modtage 
signaler fra planeter, der er 100 lysår borte. Dette vil igen sige, at 
vi vil blive i stand til at modtage signaler fra mere end 10.000 stjer¬ 
ner og deres eventuelle planeter. 

Der skulle vel være mulighed for, at der på enkelte af disse mange 
planeter findes mennesker, der sender eller rettere har sendt radio¬ 
signaler ud i rummet, og vi kan måske være så heldige at modtage 
sådanne signaler. 

Regner vi med, at den menneskelige kultur her på Jorden har ud¬ 
viklet sig gennem de sidste 10—15.000 år, ved vi, at vort kendskab 
til radio har udviklet sig i løbet af de sidste 100 år, og der kan jo 
derfor meget vel være kulturer, der endnu ikke er nået til „radio¬ 
stadet”. 

Der er og bliver allerede nu modtaget radiobølger fra det ydre 
rum, og opgaven er nu at udskille eventuelle regulære signaler (kun¬ 
stige interstellare signaler) fra naturlig støj. Dette gøres som ved 
fjernsynsmodtagning ved at anvende „selektive” (udvælgende) ret¬ 
ningsbestemte antenner, idet man erfaringsmæssigt ved, at støj ud¬ 
bredes uselektivt. 

Det vil blive spændende at høre nyt fra dette videnskabens nye 
forskningsfelt. 


Rumfartens teknisk-fysiske problemer 

S. M. Pedersen 


Nyere anskuelser af energi og stof, elektricitet, 
magnetisme og gravitation 

Den senere tids udvikling på det erkendelsesteoretiske og atomfy¬ 
siske område og især de håndgribelige resultater heraf, såsom atom¬ 

energiens tæmning og opsendelsen af de kunstige jordsatellitter, 
kunstige planeter, samt de forestående opsendelser af bemandede 
rumskibe, har i forbindelse med de mange, dog endnu ikke officielt 
anerkendte — beretninger om observationer af såkaldte „uidentifi¬ 
cerede flyvende objekter”, fremkaldt en udbredt interesse hos folk, 
idet man uvilkårlig stiller sig det spørgsmål, hvorledes alt dette, 
ifølge fysikkens love er muligt, og om der kan eksistere flyvende 
objekter med de usædvanlige navigerings- og flyveegenskaber, som 
iagttagerne påstår, at disse objekter har. 

Den første begyndelse til rumfart er de kunstige jordsatellitter og 
de ubemandede rumskibe, der skal udforske det interplanetariske 
rum. Her er det som bekendt allerede lykkedes at hente mange nye 
oplysninger om forholdene i rummet mellem planeterne. 

Det første, det gælder om ved opsendelse af en kunstig jordsatel¬ 
lit, er at få denne op over atmosfæren, så man er fri af dennes frik¬ 
tion, idet denne ellers hurtigt ville bremse satellitten, som ved den 
derved udviklede varme ville brænde op i atmosfæren. 

Den mindste højde, en satellit vil kunne klare sig i uden for hur¬ 
tigt at blive bremset op, er ca. 200 km, og den korteste vej herop er 
den lodrette, hvorfor bæreraketten altid startes lodret. I anden hen¬ 
seende er den lodrette bevægelsesretning imidlertid den uheldigste, 
idet gravitationen eller tyngdetiltrækningen her virker direkte imod 
bevægelsesretningen, hvorfor det gælder om at begrænse den tid, 
satellitten bevæger sig lodret, mest muligt. En raket med en given 
brændstofbeholdning vil derfor nå højest, jo hurtigere den afbræn¬ 
der sit brændstof, den lodrette opstigning varer derfor kun nogle få 
minutter. Når den ønskede højde er nået, drejer raketten automatisk 
om i vandret bane, og nu accelererer den, indtil den hastighed nås, 
hvor der er ligevægt mellem centrifugalkraften og Jordens tyngde¬ 
tiltrækning, denne hastighed ligger omtrent ved 27.000 km i timen. 
Denne hastighed må forstås som absolut eller i forhold til universet, 
og ikke i forhold til jordoverfladen, som jo drejer sig fra vest til 
øst med en hastighed på ca. 1700 km/t. Der er derfor en besparelse 
at hente ved at lade satellitten rotere om Jorden i samme retning, 
som Jorden drejer sig, idet man her allerede fra starten har fået for¬ 
ærende en begyndelseshastighed på ca. 1700 km/t. De fleste ameri¬ 
kanske satellitter opsendes derfor også i denne retning. 

Stilles man nu overfor det spørgsmål, hvorfor en satellit kan 
kredse om Jorden i årevis uden at falde ned, så er svaret det, at den 
falder også alt, hvad den kan, men Jorden krummer væk under den 
lige så hurtigt. Tyngdeaccelerationen er ca. 9,80 m pr. sec. 2 , hvilket 
vil sige, at hastighedsændringen for hvert sekund, tyngdekraften vir- 

ker, er 9,80 m pr. sec. Det vil sige, at satelittens afvigelse fra bane¬ 
tangenten fra et vilkårligt sekunds begyndelse og til dets slutning vil 
være 4,9 m i retning mod Jordens centrum. Satellittens lodrette ha¬ 
stighed i forhold til den til enhver tid trukne banetangent er nem¬ 
lig 0 ved sekundets begyndelse og 9,80 m/sek. ved det slutning, 
hvilket giver en gennemsnitshastighed på 4,9 m/sek., altså en lodret 
afvigelse på 4,9 m. Den vandret tilbagelagte strækning er på 1 sek. 
ca. 7,9 km, altså er jordoverfladens krumning ca. 4,9 m på 7,9 km. 

Vil man gennemregne eksemplet her for andre tidsenheder, end 
1 sek., må man huske, at satellittens afvigelse fra en given tangent 
øges med kvadratet på tiden, og at jordoverfladens krumning — afvi¬ 
gelse fra et plan — øges med kvadratet på afstanden. 

Af dette regneeksempel vil det umiddelbart kunne forstås, hvor¬ 
ledes satellitters banehastighed er afhængig af banens afstand fra 
jordcentret. Som bekendt er Jordens tiltrækningskraft eller gravita¬ 
tionen, som den kaldes, omvendt proportional med kvadratet på af¬ 
standen fra jordcentret, og den for en cirkelbevægelse nødvendige 
centripetalkraft, som her udøves af gravitationen, er proportional 
med kvadratet på hastigheden. Halveres f. eks. rotationshastigheden 
på et svinghjul, bliver radialtrækket i egerne 4 gange mindre. Dette 
vil dog ikke sige, at man ved at placere en satellit i en bane, hvor 
gravitationen er 4 gange mindre, som den er i den dobbelte afstand 
fra jordcentret, vil kunne klare sig med den halve hastighed. Banens 
krumning pr. længdeenhed er nemlig mindre her, og det nødven¬ 
diggør en noget større hastighed. Hastigheden er omvendt proportio¬ 
nal med kvadratroden på afstanden, hvilket i nævnte eksempel bliver 
1/kvardratrod 2 = ca. 0,7. 

Når den nødvendige banehastighed således aftager med højden, 
er det muligt at placere en satellit i en således afpasset højde, og 
med samme omløbsretning, som Jordens rotation, at den stadig be¬ 
finder sig over det samme punkt på jordoverfladen og derfor synes 
at stå stille herover. Denne højde er ca. 36.000 km over jordover¬ 
fladen, og banehastigheden bliver ca. 11000 km/t. Til sammenlig¬ 
ning tjener, at Månens gennemsnitshastighed er ca. 3400 km/t. 

For at kunne tage stilling til de uidentificerede flyvende objekter, 
og disses påståede egenskaber, er det også nødvendigt at sætte sig 
lidt ind i de nyere fysiske teorier, specielt hvad angår kernefysik, 
relativitetsteori og feltteori. Det er nu almindeligt anerkendt, at stof 
kan omdannes til energi og omvendt. Den energi, der findes i en gi¬ 
ven stofmængde, er proportional med massen gange kvadratet på 
lysets hastighed. 

Desuden kan de atomare partikler, hvoraf alt stof er opbygget, 

ikke anskues på sædvanlig måde som partikler med skarpt afgrænset 
overflade, men anses for energikoncentrationer af hvirvel- eller bøl¬ 
genatur, der udbreder sig i rummet i en koncentration, der aftager 
med kvadratet på afstanden. En anden ting, man må gøre sig klart 
er, at i vore rumegne er et tomt rum ikke tomt. Der findes overalt i 
hele vort univers en homogen verdensæter eller neutralfelt, som det 
kaldes i modsætning til f. eks. et tyngdefelt eller et elektrisk felt, 
som ikke er homogent, men som har stigende energikoncentration 
ind mod et centrum. Det homogene neutralfelt kan ganske vist ikke 
opfattes med vore sanser, men så snart, det gøres uensartet, som f. 
eks. i et magnetfelt, kan man synliggøre dets struktur. Holder man 
en alm. hesteskomagnet under et stykke papir, hvorpå man har drys¬ 
set jernfilspåner, og banker let på papiret, vil jernfilspånerne ordne 
sig efter magnetfeltets strukturlinier, og anskueliggør herved feltets 
udbredelse i rummet. 

Alle elektromagnetiske bølger, lige fra de mest lavfrekvente, ra¬ 
diobølger til de højfrekvente gammastråler, udbreder sig i feltet på 
samme måde, som mekaniske bølger i vand, man må derfor kunne 
slutte fra vandbølgers egenskaber til elektromagnetiske bølger. Lige¬ 
som vandbølger kan også de elektromagnetiske bølger eller feltbøl¬ 
gerne forstærke eller udslukke hinanden ved inteferens, hvilket er 
påvist ved forsøg. Der er imidlertid et forhold, som de fysiske teo¬ 
rier endnu er gået udenom, nemlig det, at når feltbølger udslukker 
hinanden ved interferens, går der energi til grunde, hvilket ikke 
skulle være muligt. Det er nu nærliggende at slutte, at de atomare 
elementarpartikler dannes i det interstellare rum ved interferens mel¬ 
lem feltbølgerne, således at der er ligevægt mellem stjernernes ud¬ 
stråling og dannelsen af stof, som så efterhånden igen koncentreres 
til stjerner. Når energi omdannes til stof i laboratoriet, sker det ved, 
at højfrekvent gammastråling bliver til positive og negative elektro¬ 
ner. Den modsatte proces foregår i en atomreaktor. Kan man således 
anskue den positive og den negative elektron som dannet ved inter¬ 
ferens mellem feltbølger som henholdsvis et koncentreret høj- og 
lavtryk i feltet, må den negative elektron være en lavtrykshvirvel, 
da en sådan er mindre tilbøjelig til udjævning end et højtryk. Den 
negative elektron kan nemlig eksistere i fri tilstand, mens den posi¬ 
tive hurtigt spreder sig, hvis ikke den straks indfanges og indbygges 
i en større elementarpartikkel som en proton eller en neutron. Det 
er også almindelig anerkendt, at en elektron har rotation om sin 
egen akse. 

Den elektriske tiltrækning mellem en positiv og en negativ, hen¬ 
holdsvis frastødning mellem elementarpartikler af samme ladnings- 

art, finder herved en naturlig forklaring som tiltrækning mellem et 
lavtryk og et højtryk, eller som frastødning mellem to lavtryk eller 
to højtryk. 

Antager man tillige, at strømkredsen i en elektrisk spole består af 
elektroner, der er ensrettede med hensyn til rotationsretning, hvilket 
må være rimeligt at antage, når man betænker, at de ikke har be¬ 
grænset udstrækning, men hver for sig har en vis udbredelse ud over 
de andres område, og at de bevæger sig vinkelret på deres rotation, 
bliver det hele at betragte som een stor strømhvirvel i feltet, hvor 
strømmen styrter ind i spolens ene ende, farer gennem den og ud at 
den anden, spreder sig ud omkring spolen, og samles igen hvor 
kredsløbet begyndte. Nærmer man enden af en jernstang til en så¬ 
dan spole, vil de ensrettede elektroner i spolen, på grund af deres 
udbredelse i rummet rive elektronerne i jernstangen med sig, således 
at disse får samme rotationsretning, som spolen. Stangen rives ind i 
spolen, hvor den fastholdes, og da dennes elektroner nu også er ens¬ 
rettede, virker den betydelig forstærkende på en sådan elektromagnet. 

Går man nu fra disse to naturkræfter, elektriciteten og magne¬ 
tismen over til at se på den tredje, nemlig gravitationen, kan denne 
nærmest sammenlignes med et afbøjnings- eller brydningsfænomen. 

Idet man stadigvæk erindrer sig stoffets sande natur som kun til¬ 
syneladende skarpt afgrænset i overfladen, men i virkeligheden ud¬ 
bredende sig i rummet i en koncentration, der aftager med afstan¬ 
dens kvadrat, vil en lysbølge, der passerer et tyngdefelt, afbøjes. Den 
side af bølgetoget, der vender mod tyngdecentret og derved sætter 
en energirigere del af feltet i svingninger, vil ifølge loven om bevæ¬ 
gelsesmængdens konstans — massen x hastigheden = konstant, —« 
få sin hastighed formindsket i forhold til den modsatte side, og der¬ 
ved drejes bølgefronten og bevægelsesretningen. Lysbølgen er altså 
blevet afbøjet ved passage af tyngdefeltet, og dette er eksperimentelt 
påvist under solformørkelser, hvor man har kunnet måle placeringen 
af en kendt stjerne, der tilfældigvis har befundet sig i retning lige 
bag solranden. 

Med hensyn til afbøjning i et tyngdefelt kan der imidlertid ikke 
være nogen principiel forskel mellem en feltbølge og en stoflig ele¬ 
mentarpartikel af hvirvel- eller bølgenatur, også denne må afbøjes i 
sin indre bevægelse og således få en acceleration ind mod tyngde¬ 
centret. 

De såkaldte elektriske fjernkræfter kan således anskues som et 
trykudjævningsfænomen, i feltet, de magnetiske som et strømnings- 
fænomen, og gravitationen som et afbøjningsfænomen. 

Ifølge loven om bevægelsesmængdens konstans vil en feltbølges 

bevægelse i retning mod tyngdefeltets centrum ske med aftagende 
hastighed, og bevægelse i modsat retning med tiltagende hastighed. 
Det vil for disse bølgeretninger sige en negativ tyngdeacceleratiom 
Gennemsnitlig udgør disse 1 /3 af de mulige bevægelsesretninger i 
rummet, og 2/3 udgøres af bevægelsesretninger, der har positiv ac¬ 
celeration. Vil man derfor ophæve gravitationens virkninger, må man 
nå frem til en teknisk beherskelse af bølgeretningerne i stoffet, såle¬ 
des at mindst muligt af bevægelsesretningen sker vinkelret på tyngde¬ 
feltets udbredelsesretning, dette er nået, hvis de uheldige bølgeret¬ 
ninger formindskes fra 2/3 til halvdelen, da der så er ligevægt. Det 
er dog tvivlsomt, om noget sådant er muligt i praksis, da det kræver 
så gennemgribende forandringer i atomkernerne, at disse muligvis 
bliver ustabile. En bedre udvej vil måske være, at omgive stoffet 
med en ensrettet magnetisk kappe, der er tilstrækkelig kraftig til at 
nedbryde eller afskærme gravitationsfeltet. 

Der er således en teoretisk mulighed for engang at nå så vidt, at 
man kan bygge et rumskib, hvis vægt er afhængig af dets orientering 
i tyngdefeltet, således at f. eks. vandret stilling giver normal tyngde¬ 
acceleration, en skrå stilling vægtløshed og lodret stilling negativ 
vægt eller opdrift. 

(fortsættes ). 


Teori vedr. planeters rotation, magnetfelt, 
kosmisk stråling m. m. 

Knud Markmann Sørensen 

Man ved nu, at Jordens atmosfære ikke på noget punkt ophører, 
men fortsætter tyndere og tyndere ud i rummet, indtil den atter tæt¬ 
tes nærmere mod andre stjerner og planeter, der selv har atmosfære. 

Hvis man nu betragter en geværkugle, henholdsvis afskudt gen¬ 
nem et glat løb, hvor den ruller fremad, eller afskudt gennem et rif¬ 
let løb, hvor det har afdrift til højre, samme vej som riffelgangene 
drejer; projektilet triller altså på den smule trykforskel, der er på 
en lodret afstand, svarende til projektilets diameter. 

Hvor let er det da ikke at antage, at Jorden med sin atmosfære, 
netop triller i Solens atmosfære. Ydermere ser man, at Jorden drejer 
den deraf følgende rigtige vej. 

Betragter man et almindeligt tordenvejr, så opstår elektriciteten 
ved spaltning af luftmolekylerne, idet luftlagene gnider mod hin- 

anden. Denne gnidning må da også være til stede, hvor Jordens 
„faste“ atmosfære grænser op til Solens atmosfære, og der vil her 
være et uafbrudt tordenvejr. 

Partiklerne fra de sønderdelte brintmolekyler, vil nu udskydes i 
alle retninger. De positive dele konstateres her som kosmisk stråling, 
medens elektronerne her forårsager elektriske forstyrrelser, vil de ude 
i rummet gøre Jorden selv til en radiostjerne. 

Da man nu har set, at Jorden triller på Solens atmosfære, så må 
denne gnidning altså hele tiden være størst på den side, der vender 
bort fra Solen, altså på Jordens natside. Dette bekræftes af, at an¬ 
tallet af hvislere, som netop nu skal til at undersøges her fra Dan¬ 
mark, og som man ved er en følge af de elektriske udladninger, 
netop er størst mellem kl. 21,00 aften og kl. 300 morgen, og af, at 
det ioniserede luftlag er tættest i nattetimerne, og følgelig gør radio¬ 
lytning bedst i dette tidsrum. Ionosfæren er altså ikke et fast lag, 
men er hele tiden i bevægelse, idet det uafbrudt opstår og nedbry¬ 
des, således at det allerede er stærkt svækket ved Solens opgang, hvor 
gnidningen nu er stærkt mindsket. 

Ved undersøgelse af Jordens magnetfelt bliver dette lettere at se, 
hvis man i stedet for et fast bælte af elektroner og en roterende 
jord, betragter Jorden som stillestående, og et deromkring drejende 
elektronbælte; der vil da dannes en simpel elektromagnet. Men skal 
vi kontrollere polariteten, må vi først huske den fra skolen kendte 
højrehåndsregel, men da man den gang gik ud fra, at strømmen be¬ 
vægede sig fra plus til minus, og vi nu ved, at det modsatte er til¬ 
fældet, må vi anvende den som venstrehåndsregel. Lægger vi nu 
venstre hånd på en globus, med fingerspidserne mod vest, samme 
vej som elektronbæltet drejer, ser man, at nordpol netop befinder 
sig udfor tommelfingeren. 

Indtræffer der nu en eksplosion på Solen, vil en trykbølge lige¬ 
som en lydbølge forplante sig ud i rummet, og når denne trykbølge 
når Jordens omegn, vil den deraf følgende forøgede gnidning, med 
tilhørende forøgede kosmiske stråling, samt forøgede elektriske ud¬ 
ladninger, skabe de elektriske og magnetiske uvejr, vi kender her på 
Jorden. 

Teorierne her bekræftes yderligere af de nyeste opdagelser fra 
rumraketterne; at den kosmiske stråling aftager igen fra jordatmosfæ¬ 
rens yderste lag og udefter, hvilket bekræfter, at strålingen netop op¬ 
står i yderkanten af vor egen atmosfære. 

At Maanen ikke har noget magnetfelt, da den ikke har nogen ro¬ 
tation og en for tynd atmosfære, bekræfter kædereaktionen: rotation, 
gnidning, elektronbælte, magnetisme. 


TEKNISK STUDIEHÆFTE 


11 


At de ioniserede lag ligger som et bælte langs ækvator, samt som 
kalotter over polerne. 

At Månen ikke roterer, skyldes at dens gang, set fra Solen, i hvis 
atmosfære den bevæger sig, er frem og tilbagegående. 

Forklaringen på, at det ioniserede lag et tættest i vinterhalvåret er 
den, at Jorden ved sin hældning nu kører på et bælte beliggende på 
sommerhalvkuglen. Gnidningen vil da der være begrænset til nat¬ 
siden og yderligere formindsket af den forkortede radius, medens 
gnidningen på vinterhalvkuglen vil vedvare døgnet rundt, men sta¬ 
dig med maksimum på natsiden. 

En amerikansk radioamatør gjorde for nogle år siden den opda< 
gelse, at kvaliteten af langdistanceforbindelser var bedst i fast til¬ 
bagevendende intervaller, og at disse stod i relation til bestemte 
stjernekonstellationer. Han fik bevilliget et beløb til fortsatte stu¬ 
dier, men der er, så vidt mig bekendt, ikke fremkommet nyt i sagen. 
Men fænomenet kan udfra denne teori forklares derhen, at de fra 
stjernerne udsendte elektroner, i disse intervaller, er med til at for¬ 
tætte Jordens ionosfære, og særligt i dagtimerne, hvor denne i for¬ 
vejen er tyndest. 


Solpletter og deres virkning på Jorden 

Hans Lauritsen 

Solen har altid haft menneskenes interesse, og ikke mindst i de 
sidste 100 år er man blevet klar over, at selv ret små begivenheder 
på Solen kan have en vis virkning her på Jorden. F. eks. har solplet¬ 
ter vist sig at have store virkninger på Jorden. De kan være så kraf¬ 
tige, at man kan se dem med det blotte øje, når man holder et stykke 
sværtet glas op for solen, og så store at Jorden kunne ligge der 18 
gange. 

Solpletterne dannes 30° fra solens ækvator. Der dannes to plet¬ 
ter samtidig, en 30° n. for og en 30° s. for ækvator. I løbet af 11 år 
vandrer disse solpletter fra 30° ind til ækvator, hvor de mødes og 
forsvinder. Derefter dannes der to nye solpletter på 30° nord og 30° 
syd ligeledes med en 11 årig levetid. Hvis pletten på den nordlige 
halvkugle er nordmagnetisk, er pletten på den sydlige halvkugle 
sydmagnetisk, men når de nye pletter dannes efter 11 år, skiftes der 
poler, således at pletten på den nordlige halvkugle bliver sydmagne¬ 
tisk og pletten på den sydlige halvkugle nordmagnetisk. Egentlig 
burde man derfor tale om en 22 årig periode, da det varer 22 år, fra 

en nordmagnetisk plet dannes på den nordlige halvkugle, til den 
dannes igen på dette sted. En solplet består af to dele. Hvis den for¬ 
reste del, der kaldes lederpletten, er nordmagnetisk, er den mindre 
følgeplet sydmagnetisk. 

Magnetismen i en solplet kan være overordentlig stærk. Efter mål¬ 
enheden Ørsted har man konstateret helt op til 3000 Ørsted. Da 
ultraplasma frastøder stof, vil magnetisme, der er en form for ultra- 
plasma, frastøde lyset, der består af microatomer. Dette kan man se i 
spektret under solpletaktivitet, idet der fremkommer nogle mørke 
spektrallinier den såkaldte Zeemann-effekt, og ved at måle liniernes 
styrke kan man fastslå den magnetiske kraft. Netop det, at solplet¬ 
tens magnetisme frastøder lysets microatomer, betyder, at disse får 
så meget fart på, at de optræder som kortbølget ultraviolet lys, og 
man har da også for længst lagt mærke til, at Jorden modtog mere 
ultraviolet lys under solpletaktivitet. 

Luftarter bliver stødt fra området med en fart af 2 km i sekundet, 
og frastødningskraften kan blive så voldsom, at dele af solmassens 
overflade frastødes med en hastighed af 500 km i sekundet, hvilket 
er den hastighed, der kræves, for at en partikel kan løsrive sig fra 
Solen. Under solformørkelse kan man se disse glødende dele, der 
slynges ud fra Solen som solfakler, og de kaldes da også Solar 
Flares. 

Ved hjælp af spektrallinierne har man kunnet fastslå, at tempe¬ 
raturen i solpletterne er betydeligt lavere end den omgivende sol¬ 
overflades temperatur. F. eks. har man konstateret temperaturer på 
4500° — 5000° i solpletterne, medens overfladetemperaturen nor¬ 
malt ligger på 6000°. Årsagen hertil er, at solplettens magnetisme 
frastøder microatomer både i form af lys og varme. 

Da stof frastøder sig selv, frastøder selve solen også microatomer 
i form af varme, som imidlertid standses i en vis afstand fra Solen 
på grund af universets tryk ned mod Solen. Netop i en afstand af 
10000 km til 25000 km eller højere fra Solen ophæver Solens fra¬ 
stødning og universets tryk hinanden, og her findes der temperaturer 
på op til 1.000.000 graders Celcius, til trods for at overfladetempe¬ 
raturen kun er 6000°. Nøjagtigt det samme fænomen kan man iagt¬ 
tage over Jorden, selv om det her er helt andre temperaturer, man 
skal regne med. Jorden frastøder varmens microatomer således, at 
temperaturen i en afstand af 20 km til 50 km ligger på -j- 70°, 
medens der er ligevægt mellem Jordens frastødning og universets 
tryk i en afstand af ca. 100 km og derover, hvorved der skabes et 
bælte med temperaturer på ca. -f- 80°. 


( fortsættes) 






